*APSTIPRINĀTS ar*

*Sabiedrisko elektronisko plašsaziņas līdzekļu padomes*

*30.11.2021. sēdes lēmumu Nr.16/1-1*

**SABIEDRISKO ELEKTRONISKO PLAŠSAZIŅAS LĪDZEKĻU** **JAUNO PAKALPOJUMU IETEKMES**

**UZ SABIEDRĪBAS INTEREŠU APMIERINĀŠANU UN TIRGU**

 **IZVĒRTĒŠANAS KĀRTĪBA**

Ievērojot,

ka sabiedrisko elektronisko plašsaziņas līdzekļu uzdevums ir veidot un izplatīt programmas un sniegt audiālus un audiovizuālus pakalpojumus sabiedriskā pasūtījuma ietvaros, un nodrošināt sabiedrības intereses visās auditorijās, bagātinot iedzīvotāju dzīvi, kultūru un demokrātiju, kā arī ņemot vērā Latvijas sabiedrības daudzveidību sociālajā, ekonomiskajā, reģionālajā, izglītības, kultūras un reliģijas, kā arī citādā ziņā un respektēt cilvēka tiesības un pamatbrīvības.

Apzinoties,

Sabiedrisko elektronisko plašsaziņas līdzekļu misiju un ar mērķi nodrošināt to funkciju efektīvu un ilgtspējīgu izpildi.

Ņemot vērā,

ka Sabiedrisko elektronisko plašsaziņas līdzekļu un to pārvaldības likuma (turpmāk – SEPLPL) 9.panta izpratnē sabiedriskais pasūtījums ir, tajā skaitā, bet ne tikai, sabiedrības demokrātiskajām, sociālajām un kultūras vajadzībām un interesēm atbilstošs plašs un daudzveidīgs informatīva, analītiska, izglītojoša, izklaidējoša, iesaistoša un kultūras satura un pakalpojumu kopums, kas aptver visas sabiedriskā elektroniskā plašsaziņas līdzekļa darbības satura veidošanā, vadībā, izplatīšanā, pieejamības nodrošināšanā, arhivēšanā, kā arī tehnoloģiju nodrošināšanā un infrastruktūras uzturēšanā;

Ņemot vērā,

k SEPLPL 17.pantu, kas tajā skaitā noteic , ka, Sabiedrisko elektronisko plašsaziņas līdzekļu padome- (turpmāk – SEPLP) uzrauga sabiedrisko elektronisko plašsaziņas līdzekļu darbību, kontrolējot tās atbilstību šajā likumā noteiktajiem sabiedrisko elektronisko plašsaziņas līdzekļu darbības pamatprincipiem, sabiedrisko elektronisko plašsaziņas līdzekļu programmu un pakalpojumu atbilstību sabiedriskajam pasūtījumam un finanšu līdzekļu izlietojuma atbilstību apstiprinātajam budžetam. kā arī pamatojoties uz SEPLPL 8.panta desmito daļu[[1]](#footnote-2) un

Atsaucoties

uz Amsterdamas protokolā noteiktajām prasībām un Eiropas Komisijas paziņojumu par valsts atbalsta noteikumu piemērošanu sabiedriskajai apraidei (2009/C 257/01)[[2]](#footnote-3) un jo īpaši tā 80.–95.punktu;

Un ņemot vērā

Nacionālās elektronisku plašsaziņas līdzekļu padomes apstiprinātu Elektronisko plašsaziņas līdzekļu nozares attīstības nacionālo stratēģiju 2018.–2022.gadam,

PADOME NOSAKA KĀRTĪBU, KĀDĀ TIEK IZVĒRTĒTA SABIEDRISKO ELEKTRONISKO PLAŠSAZIŅAS LĪDZEKĻU PILNVĒRTĪGU BŪTISKI JAUNU PAKALPOJUMU IETEKME UZ SABIEDRĪBAS INTEREŠU APMIERINĀŠANU UN TIRGU:

1. **Principi**
2. Sabiedrisko elektronisko plašsaziņas līdzekļu darbībā ir nepieciešamas inovācijas un pilnvērtīgi būtiski jauni pakalpojumi (turpmāk – **būtiski jauni pakalpojumi**), kas vērsti uz sabiedrības vajadzību un interešu pilnīgāku apmierināšanu, vienlaikus izvērtējot to ietekmi uz konkurences vidi un samērojot šo ietekmi ar sabiedrības ieguvumiem no jaunu pakalpojumu ieviešanas.
3. Ņemot vērā sabiedrisko elektronisko plašsaziņas līdzekļu ietekmi mediju tirgū Latvijā, it īpaši starp medijiem valsts valodā tiem ir stimulējošs iespaids uz mediju un kultūrvides kvalitāti, inovāciju ienākšanu, viedokļu daudzveidību un elektronisko plašsaziņas līdzekļu nozares attīstību. Vienlaikus, ņemot vērā šīs ietekmes mērogu, var veidoties risks konkurences attīstībai, piemēram, jaunajās mediju darbības jomās un tehnoloģiskajās platformās, it īpaši tirgus attīstības sākotnējās stadijās.
4. Sabiedriskajiem elektroniskajiem plašsaziņas līdzekļiem, kuri saņem valsts budžeta dotācijas, nebūtu jāattīstās tādā veidā, kas apdraudētu samērīgas konkurences vides pastāvēšanu mediju tirgū, kavējot tās attīstību, ieskaitot arī tajos sektoros, kuros sabiedriskie elektroniskie plašsaziņas līdzekļu īsteno savu misiju. Sabiedrības ieguvumiem to attīstības jebkurā gadījumā būtu jāatsver tirgus attīstībai radītie riski.
5. Par samērīgu uzskatāma konkurence, kas nerada nepamatotas barjeras vai nerada atturošu efektu investīciju ienākšanai, veicina pakalpojumu kvalitāti un samērīgu cenu politiku, nodrošinot vienlaikus izmaksu kompensāciju tirgus dalībniekiem, bet pārmērīgi nesadārdzinot gala produktu patērētājiem.
6. Mediju jomai specifisks kritērijs ir elektronisko plašsaziņas līdzekļu un viedokļu daudzveidības nodrošināšana, jo to loma neaprobežojas vienīgi ar konkurencei pieejamu tirgu, bet attiecas arī uz demokrātiju un kultūru.
7. Investējot sabiedrisko elektronisko plašsaziņas līdzekļu attīstībā, izvērtējums veicams ne tikai attiecībā uz būtiski jauniem pakalpojumiem un šo pakalpojumu tehnoloģiskajām, satura platformām un izplatīšanas modeļiem, bet arī tajos gadījumos, kad notiek būtiska sabiedrisko elektronisko plašsaziņas līdzekļu esošo darbības jomu paplašināšana, kas, iespējams, varētu negatīvi ietekmēt konkurences vidi.
8. Veicot ietekmes uz tirgu novērtējumu, vērtējama ir kā ietekme uz tiešo konkurenci mediju tirgū, tā arī iespaids uz konkurenci visā elektronisko plašsaziņas līdzekļu vērtību radīšanas ķēdē dažādajos tās posmos (satura ražošana, apkopošana, iepirkšana, izplatīšana, arhivēšana, mantisko tiesību politika, tehnoloģiju izvēle un iegāde, klientu bāze u.tml.).
9. Sabiedrisko elektronisko plašsaziņas līdzekļu satura veidošanas, nodrošināšanas un izplatīšanas prakse nedrīkstētu būt diskriminējoša pret citiem mediju tirgus dalībniekiem.
10. **Dokumenta mērķis un nolūks**
11. Šī dokumenta mērķis ir noteikt kārtību un kritērijus sabiedrisko elektronisko plašsaziņas līdzekļu būtiski jauno pakalpojumu priekšizpētei, to sagaidāmās ietekmes uz tirgu noteikšanai un sabiedriskā labuma izvērtējumam (turpmāk – **sabiedriskā labuma tests**),lai novērstu nesamērīgu ietekmi uz konkurenci jomās, kurās pakalpojumus sniedz sabiedriskie elektroniskie plašsaziņas līdzekļi.
12. Šī kārtība attiecas vienīgi uz tiem gadījumiem, kad jaunie pakalpojumi atbilst Sabiedrisko elektronisko plašsaziņas līdzekļu un to pārvaldības likumā noteiktajam sabiedrisko elektronisko plašsaziņas līdzekļu pilnvarojumam un misijai, un ir uzskatāmi par sabiedrisko pasūtījumu.
13. Dokuments neattiecas uz sabiedrisko elektronisko plašsaziņas līdzekļu komercdarbības pakalpojumiem - tādiem kā, nekustamā vai kustamā īpašuma noma un citi līdzīgi pakalpojumi, kas nav saistīti ar satura ražošanu un sabiedriskā pasūtījuma izpildi.
14. Dokuments neattiecas uz sabiedriskajā pasūtījumā iekļautajiem līdzšinējiem un/vai tradicionālajiem sabiedriskā pakalpojuma pakalpojumiem, ciktāl tiem nepiemēro šīs kārtības 19.punktu. Pakalpojums nav uzskatāms par būtiski jaunu pakalpojumu un priekšizpētē nav jāveic, ja pakalpojums neatbilst nevienai no 19.punktā norādītajiem būtiski jauna pakalpojuma pazīmēm un atbilst līdzšinējiem un/vai tradicionālajiem sabiedriskā pakalpojuma pakalpojumiem, sabiedriskā pasūtījuma ietvaros.
15. Nekas šajā kārtībā nav interpretējams tādā veidā, kas paplašinātu vai sašaurinātu SEPLPL noteikto regulējumu sabiedriskajiem elektroniskajiem plašsaziņas līdzekļiem.
16. **Jaunā pakalpojuma izvērtējuma ierosināšana, laika ietvars un procedūras**
17. Ja sabiedriskais elektroniskais plašsaziņas līdzeklis plāno sniegt jaunu pakalpojumu, tas iesniedz Padomei iesniegumu, kas noformēts atbilstoši šīs kārtības VII nodaļas prasībām un formai (turpmāk – **Iesniegums**).
18. Pirms Iesnieguma iesniegšanas SEPLP, sabiedriskais elektroniskais plašsaziņas līdzeklis ar saviem resursiem nodrošina būtiski jaunā pakalpojuma **priekšizpēti**, kuras ietvaros noskaidro sabiedrības nepieciešamību pēc jaunā pakalpojuma, tā paredzamo ietekmi uz sabiedrības vajadzību un interešu apmierināšanu, kā arī potenciālo auditoriju. Priekšizpētes veikšanai izmanto pētījumus, auditorijas mērījumus un citas metodes (aptaujas, darbs ar fokusa grupām, vajadzību un interešu kartēšana vai citas līdzīgas metodes). Ja pakalpojums neatbilst būtiski jauna pakalpojuma pazīmēm, sabiedriskais elektroniskais plašsaziņas līdzeklis, aizpildot Iesnieguma formu un iesniedzot to Padomei, informē par jaunu pakalpojumu un iekļauj/pievieno informāciju, kas pamato, ka jauns pakalpojums neatbilst būtiski jauna pakalpojuma pazīmēm. Tādā gadījumā priekšizpēte nav jāveic.
19. Priekšizpētes rezultātu apkopojumu par būtiski jaunā pakalpojuma ieviešanu sabiedriskais elektroniskais plašsaziņas līdzeklis pievieno Iesniegumam.
20. Padome izvērtē Iesniegumu un tam pievienotu informāciju un pamatojošus dokumentus un lemj par jaunā pakalpojuma iekļaušanu sabiedriskajā pasūtījumā, ja netiek konstatēti objektīvi iespējamie riski tirgus konkurences traucēšanai un jaunais pakalpojums nesasniedz šīs kārtības 19. punkta b) un c) apakšpunktos noteiktos auditorijas apjoma sliekšņus un neatbilst nevienai no 19.punktā norādītajiem būtiski jauna pakalpojuma pazīmēm.
21. Par konkurences traucēšanu šā dokumenta izpratnē uzskatāma:
	1. pārējo tirgus dalībnieku tirgus daļas samazināšana, netieši radot zaudējumus to uzņēmējdarbībai, ja pastāv pierādāma cēloņsakarība ar jaunā pakalpojuma ieviešanu;
	2. citu mediju tirgus dalībnieku izspiešana no konkrētā tirgus, vai to ienākšanas konkrētajā tirgū kavēšana.
22. Lai pakalpojumu varētu uzskatīt par būtiski jaunu pakalpojumu un uzskatīt, ka tas veido riskus būtiskai ietekmei uz tirgu, tam jāatbilst diviem, vai vairākiem šajā nodaļā noteiktajiem kritērijiem, kā arī jāģenerē būtiskas ietekmes riskus, ja vismaz viens no šiem kritērijiem atbilst 19. punkta b) un c) apakšpunkta pazīmēm:
	1. Jauns, principiāli atšķirīgs pakalpojuma organizēšanas veids, forma, formāts;
	2. Jauna, atšķirīga pakalpojuma sniegšanas tehnoloģiskā vide, platforma, izplatīšanas vai publicēšanas veids, interaktivitātes iespējas vai jauns auditorijas apkalpošanas modelis, kas var atstāt būtisku ietekmi uz tiešo konkurentu ilgtspējīgu darbību tirgū un/vai piesaistīt vairāk nekā 380 000 lietotāju vidēji mēnesī gada ietvaros turpmākajā 3 gadu periodā pēc tā ieviešanas;
	3. Jauns lietotāju loks, pirmajos trīs ieviešanas gados nodrošinot vairāk nekā 100 000 jaunu lietotāju mēnesī vidēji gada ietvaros mērķauditorijā, kuru līdz tam sabiedriskais medijs nav sasniedzis.
	4. Investīciju samērojamība ar iespējamiem līdzīgiem komerciālo mediju pakalpojumiem (vai investīciju apjoms neizslēdz no konkurences loka pārējos mediju uzņēmumus, atturot tos investēt);
	5. Esošu līdzīgu vai aizvietojamu piedāvājumu klāsts tirgū;
	6. Citi Padomes noteikti izvērtēšanas kritēriji, kas ir specifiski konkrētajam pakalpojumam un tirgiem, kurus tas ietekmē.
23. Katra 19.punktā minētā kritērija relatīvais svars ir 10 punkti; b) un c) punktu relatīvais svars ir 20 punkti.
24. Ja Padome konstatē konkurences traucēšanas iespējamu risku, tā lemj par nepieciešamību sākt būtiski jaunā pakalpojuma **pilnas izvērtēšanas procedūras uzsākšanu, veicot sabiedriskā labuma testa un iesniedzot dokumentus NEPLP tirgus izvērtējuma veikšanai**, tās ietvaros:
25. sabiedriskā labuma izvērtējumu veic SEPLP, veicot publisku konsultāciju ar sabiedrību, noskaidrojot, vai jaunais pakalpojums apmierina sabiedrībai būtiskas demokrātiskās, sociālās un kultūras vajadzības. Sabiedriskā labuma izvērtējuma veikšanai var tikt piesaistīts ārējs eksperts fiziskas vai juridiskas personas).
26. ietekmes uz tirgu izvērtējumu veic NEPLP, šajā nolūkā nepieciešamības gadījumā piesaistot neatkarīgu ekspertu (fiziskas vai juridiskas personas) atzinuma sniegšanai.
27. **Sabiedriskā labuma tests**
28. Sabiedriskā labuma tests (turpmāk – tests) tiek veikts būtiski jauniem sabiedrisko elektronisko plašsaziņas līdzekļu pakalpojumiem, kuri pretendē uz sabiedriskā pasūtījuma finansējumu pirms to ieviešanas.
29. Testa ietvaros SEPLP, ņemot vērā konsultācijas ar sabiedrību par būtiski jauno pakalpojumu, izvērtē, vai sabiedrības ieguvumi no jaunā pakalpojuma ieviešanas apmierina sabiedrībai būtiskas demokrātiskās, sociālās un kultūras vajadzības.
30. **Ietekmes uz tirgu izvērtējums**
31. NEPLP kā neatkarīgs regulators vai tās piesaistīts eksperts sniedz atzinumu par jaunā pakalpojuma ietekmi uz tirgu. Ietekmes uz tirgu novērtējuma kritērijus nosaka NEPLP, kritērijiem jābūt publiski pieejamiem.
32. Veicot jaunā pakalpojuma izvērtējumu attiecībā uz tirgus izpēti, NEPLP no savas puses ir jānodrošina komercnoslēpuma neizspaušana trešajām personām, ja izvērtējuma laikā šāda informācija ir iegūta.

**VI. Lēmuma pieņemšana par būtiski jaunu sabiedriskā medija pakalpojumu**

1. Jaunajam pakalpojumam pēc testa rezultātiem jāatbilst:
2. Sabiedrisko elektronisko plašsaziņas līdzekļu un to pārvaldības likuma 8.panta desmitās daļas un 9.panta nosacījumiem;
3. Sabiedrības ieguvumiem no pakalpojuma īstenošanas ir jāatsver konkurences tirgum radītie zaudējumi;
4. Lai sabiedriskais elektroniskais plašsaziņas līdzeklis varētu uzsākt būtiski jauna pakalpojuma sniegšanu, tam nepieciešams saņemt SEPLP atļauju. Sabiedriskā elektroniskais plašsaziņas līdzekļa Iesnieguma Par atļaujas izsniegšanu, Padome veic 2 mēnešu laikā. Ja nepieciešama papildu izpēte, Iesnieguma izskatīšana un lēmuma pieņemšana ar Padomes protokollēmumu var tikt pagarināta uz laiku līdz 1 gadam.
5. Padome pēc sabiedriskā labuma izvērtējuma un ietekmes uz tirgu izvērtējuma gala lēmumu par atļauju sabiedriskajiem medijiem sniegt būtiski jaunu pakalpojumu pieņem izvērtējot iespējamos sabiedriskos ieguvumus salīdzinājumā ar jaunā pakalpojuma potenciālo negatīvo ietekmi uz tirgu, lēmumā norādot savus apsvērumus.
6. Gala lēmums par būtiski jaunu pakalpojumu var būt:
	1. Pozitīvs, apstiprinot būtiski jaunā pakalpojuma ieviešanas uzsākšanu;
	2. Pozitīvs ar nosacījumiem, apstiprinot būtiski jauna pakalpojuma ieviešanu pēc lēmumā noteikto izmaiņu izdarīšanas;
	3. Negatīvs, uzdodot iesniegt precizētu iesniegumu atkārtotai izskatīšanai Padomē;
	4. Negatīvs, noraidot būtiski jauna pakalpojuma iesniegumu pēc būtības (ieceri).
7. Par gala lēmumu SEPLP informē sabiedrisko elektronisko plašsaziņas līdzekļi 3 (trīs) darba dienu laikā no lēmuma pieņemšanas dienas. Lēmumu un pilnu materiālu apkopojumu, izņemot komercnoslēpumu saturošu informāciju, Padome publicē arī savā tīmekļa vietnē www.seplp.lv .lv.

**VII. Iesniegums jaunā pakalpojuma izvērtēšanai**

|  |  |  |
| --- | --- | --- |
| Nr. | **Sniedzamā informācija par jauno pakalpojumu** | **Informācija par jauno pakalpojumu** |
| 1. | Detalizēta informācija par jaunā pakalpojuma būtību, tajā skaitā pakalpojuma organizēšanas veids, forma, formāts.(Jauna, atšķirīga pakalpojuma sniegšanas tehnoloģiskā vide, platforma, izplatīšanas vai publicēšanas veids, interaktivitātes iespējas vai jauns auditorijas apkalpošanas modelis, kas var atstāt būtisku ietekmi uz tiešo konkurentu ilgtspējīgu darbību tirgū un/vai piesaistīt vairāk nekā 380 000 lietotāju vidēji mēnesī gada ietvaros turpmākajā 3 gadu periodā pēc tā ieviešanas\*) |  |
| 2. | Plānotās jaunā pakalpojuma izmaksas un to ietekme uz budžetu (norādot finansējuma avotu).Investīciju samērojamība ar iespējamiem līdzīgiem komerciālo mediju pakalpojumiem (vai investīciju apjoms neizslēdz no konkurences loka pārējos mediju uzņēmumus, atturot tos investēt). |  |
| 3. | Prognozējamie rezultāti un to rādītāji. |  |
| 4. | Paredzamā auditorija pa segmentiem un kopā 3 gadu periodā (ja attiecināms)(tajā skaitā, jauns lietotāju loks, pirmajos trīs ieviešanas gados nodrošinot vairāk nekā 100 000 jaunu lietotāju mēnesī vidēji gada ietvaros mērķauditorijā, kuru līdz tam sabiedriskais medijs nav sasniedzis\*) |  |
| 5. | Sabiedrības ieguvumu apraksts un izvērtējums un (tos pamatojot).Esošu līdzīgu vai aizvietojamu piedāvājumu klāsts tirgū\* |  |
| 6. | Paredzamā ietekme uz tirgu un iespējamajiem pasākumiem nelabvēlīgas ietekmes samazināšanai |  |

*\* ja attiecas, ja neattiecas norādīt iemeslu, kāpēc neattiecas*

**Pielikumā pievienojami:**

* + - 1. Jaunā pakalpojuma priekšizpētes rezultātu apkopojums būtiski jaunajam pakalpojumam;
			2. Informācija, kas pamato, ka jauns pakalpojums neatbilst būtiski jauna pakalpojuma pazīmēm;
			3. Cita informācija, kam pēc sabiedriskā medija ieskatiem ir būtiska nozīme jaunā pakalpojuma izvērtēšanai.
1. Sabiedrisko elektronisko plašsaziņas līdzekļu likums; Latvijas Vēstnesis, 232, 01.12.2020. Sk.: https://likumi.lv/ta/id/319096-sabiedrisko-elektronisko-plassazinas-lidzeklu-un-to-parvaldibas-likums [↑](#footnote-ref-2)
2. Eiropas Komisijas paziņojumu par valsts atbalsta noteikumu piemērošanu sabiedriskajai apraidei; Eiropas Savienības Oficiālais Vēstnesis (2009/C 257/01); sk.: https://eur-lex.europa.eu/legal-content/LV/TXT/PDF/?uri=CELEX:52009XC1027(01)&from=EN [↑](#footnote-ref-3)